39. schôdza NR SR - 12.deň - A. dopoludnia
Dátum: 2025-09-26
Poslanec: Lackovič, Marek (PS)
Druh vystúpenia: Vystúpenie v rozprave

Ďakujem pekne za slovo pán predsedajúci. Tak ako hovorila kolegyňa pani poslankyňa Hanuliaková, tak je dôležité o týchto veciach hovoriť a pripomínať ich, pretože najmä koaliční poslanci a táto naša vláda často hovorí, že čím horšie pre krajinu tým lepšie pre nás. Ale tu si treba uvedomiť pani kolegyňa, kolegovia, že je to práve Progresívne Slovensko, ktoré dneska prichádza s týmto rozmrazením eurofondov, ktoré pomôžu všetkým samosprávam, všetkým občanom na Slovensku, všetkým obciam, mestám, vyšším územným celkom. Čiže ešte raz. Je to Progresívne Slovensko, ktoré prichádza a hovorí, "Odmrazme spolu tých 200 miliónov pre samosprávy, aby sa mohli dobudovať tie škôlky, tie školy, cyklotrasy a domovy sociálnych služieb a všetky ostatné projekty, ktoré sa tu ostatné roky projektovali." A je to dôležitá vec, pretože 200 miliónov asi sa všetci zhodneme nepadne len tak zo stromu na zem, nerastie na strome. Je to peniaz, je to naozaj významné percento z tej celej alokácie, ktoré malo byť rozdelené do územia. Či už ako som spomenul školy, škôlky, všetky tieto projekty by nakoniec dopadli takým spôsobom, že niekomu, niektorým samosprávam, možno 10-tim, možno 20-tim by na konci dňa zostal Čierny Peter v rukách. Žiadna samospráva nevedela alebo nevie, že komu by to pripadlo. Čiže možno by sa tam spomalila aj ďalšia nejaká projektová príprava. Spomalila by sa inžinierska činnosť. Spomalil by sa proces verejného obstarávania. Čiže vznikol veľmi zlý signál, ktorý vláda vyslala toho 18-teho alebo 19-teho júna pred letom a je to, opakujem tretí krát ešte raz Progresívne Slovensko, ktoré jasne hovorí, že tieto eurofondy potrebujú byť rozmrazené. Čiže, aby som to ešte raz zhrnul a podčiarkol dva krát červeným perom. My chceme, aby vláda Slovenskej republiky bezodkladne podnikla kroky, ktorými vrátia výlučnú rozhodovaciu právomoc nad celkovou alokáciou eurofondov v rámci programu Slovensko do pôsobnosti orgánov územnej samosprávy. To znamená do tých obcí, miest a krajov. Zabezpečia priamy prístup regiónov k eurofondom a zároveň, aby po konzultáciách so zástupcami obcí, miest a samosprávnych krajov prijali nevyhnutné opatrenia a to je veľmi dôležitá vec. Aj pre zjednodušenie a zrýchlenie čerpania týchto prostriedkov. Aby som sa vrátil ešte aj na začiatok a doplnil aj to a, že tu je veľmi dôležité aj povedať, že to rozhodnutie vlády, to samotné rozhodnutie, ktoré padlo ešte pred tým letom bolo v príkrom rozpore s európskymi zásadami subsidiarity. Princípmi európskej charty miestnej samosprávy. Európskeho kódexu správania pre partnerstvo a programovým vyhlásením vlády. A to mrzí dvojnásobne, že ste boli ochotní toto všetko porušiť. Toto všetko dať na bok s cieľom nevieme kam tie eurofondy. Tú 200 miliónovú obálku, tú alokáciu presúvať alebo posúvať. Lebo ak aj hovoril ešte vtedy pán minister obrany, že sa za to budú môcť stavať akési mosty. Spomínal možno nejaké líniové stavby. Dokonca hovorilo sa, my sme až položartom neverili vlastným ušiam, že sme sa bavili potom o vodovodoch, kanalizáciách. No ale ako on môže alebo ktokoľvek iný chytiť tieto peniaze a presúvať ich na takéto projekty, keď tieto projekty nie sú na to projekčne pripravené. Nie sú vypovolované, nie sú vyobstarané a tak ďalej. V akom režime by to celé išlo. Čiže je to progresívne Slovensko. Opakujem ešte raz, ktoré upratuje v celom tomto procese a nahlas hovorí, že tie peniaze sa obciam, mestám a krajom bez ich vedomia brať nesmú. A toto ako správne povedala kolegyňa sa udialo toho júna takým spôsobom, že zo dňa na deň ste zmenili názor alebo slovo, ktoré ste čestne tým samosprávam a tým stavovským organizáciám ZMOSU, Únii miest dali. Zo dňa na deň sa toto celé zmenilo a tvrdíme a hovoríme, že takto sa to robiť naozaj nesmie. Čiže toľko asi zbytočne to ďalej naťahovať nebudem. Verím, že tu nájdeme nejaké spoločné slovo a že aspoň pouvažujete nad tým, či to nejakým spôsobom nepodporiť alebo ďalej sa o tom baviť. Je to dôležitá vec. Vidím tu aj pána starostu Drietomy pána Mega. Snaha je, aby aj vaša obec a tá krásna Drie to má v Trenčianskom kraji mohla čerpať eurofondy, pretože boli to vaši kolegovia, ktorí sa postarali o to, aby ste to čerpať nemohli. Čiže teším sa. Dúfam, že to podporíte a že aj sa nám spoločne podarí dobrá vec. Ďakujem pekne.